༄༅། །རྒྱ་ནག་ཕོ་བྲང་དུ་གུང་མགོན་པོ་སྐྱབས་ལ།
སྡེབ་སྦྱོར་མཉམ་པའི་བྲིཏྟ་ལས་ཁ་སྒོ་ཕན་པ་ཞེས་བྱ་བའི་པྲ་སྟཱ་རས་མཛེས་པར་སྤེལ་
བའོ། །སཏྟཤཱིལདྲྀཏྟཾམཱུལཾ། །དམ་པའི་ངང་ཚུལ་རྩ་བ་བརྟན། །ཛྙཱནཤཱཁཱཔྲབིསྟརཾ། །མཁྱེན་
པའི་ཡལ་འདབ་རབ་ཏུ་རྒྱས། །པརིཛཱིཏེནྡྲཏཾམཱུལེ། །སྡེ་བཞིའི་མེ་ཏོག་དང་བཅས་པ། །
ཙཏུརྦརྒགསམཉྫརཱི། །དཔག་བསམ་དབང་པོ་དེའི་དྲུང་དུ། །
སི་ཏུའི་མིང་ཅན་ལྷག་བསམ་གྱི། །མཁར་བ་ཙམ་ལ་འཆེལ་བྱེད་པའི། །དགེ་སྦྱོང་ཟོལ་
གྱིས་འཚོ་བ་ཡི། །མུ་ཏོ་རྒན་བུས་མཆིད་འདི་གསོལ། །གང་ཁྱོད་བསྐལ་པ་གྲངས་མེད་དུ། །
བསོད་ནམས་ཟོང་གིས་ཉེར་བསྒྲུབས་པའི། །གཙུག་ལག་འབུམ་ཕྲག་མཁྱེན་པའི་བློས། །ཉེར་
གཏམས་མཛེས་སྐུའི་བུམ་བཟང་གང༌། །འཚོ་བ་དགེ་ཞིང་སྤྲོད་པ་ཡངས། །སྟོབས་དང་པད་
མའི་རེག་པ་ཡིས། །རྒྱལ་ཐབས་ཆེན་པོའི་ཕྲིན་ལས་དང་། །རྗེས་འདྲེལ་དགྱེས་པར་བཞུགས་
ལགས་གྲང་། །འདིར་ཡང་རྒྱལ་བའི་བྱིན་རླབས་ཆར། །དུས་དང་དུས་སུ་འཐུངས་པ་ལས། །
དད་པའི་མྱུ་གུ་བརྟས་བཞིན་དུ། །འཚོ་བ་དགེ་བར་གནས་པ་ལགས། །མཚམས་སུ་གསོལ་
འོས། །ངེད་མེ་སྟག་ལོ་ལྷ་ལྡན་དུ་འོངས་ཤིང་། །དམ་པ་རྣམས་དང་མི་དབང་ཆོས་ཀྱི་རྒྱལ་པོའི་
ཞལ་གྱི་དཀྱིལ་འཁོར་མཇལ་ཞིང་། །རྒྱལ་དབང་ཀརྨ་པའི་མཆོག་གི་སྤྲུལ་སྐུའི་གཙོས་པའི་
སྐྱེས་ཆེན་རྣམས་ལ་དབང་ཁྲིད་གདམས་པ་བཀླགས་ལུང་བཅས་སྨིན་གྲུབ་ཏུ་ཕུལ་ཟིན་པ་
དང་། །ཞྭ་དམར་མཆོག་གི་སྤྲུལ་པའི་སྐུ་སྐོར་བར་སྐབས་ཟློས་གཞིར་གྱུར་པ། །གངས་ལྗོངས་
ས་དབང་ཆེན་པོའི་བཀའ་ཁྲིམས་ལ་བརྟེན་ཇོ་ཤཱཀ་ཡིད་བཞིན་ནོར་བུའི་དྲུང་དུ་མཆོད་ཅིང་།
སྤྲུལ་པའི་སྐུ་འཁྲུལ་བ་མེད་པ་བཞུགས་ཁྲིར་མངའ་གསོལ་བ་བཅས་རེ་བའི་ཤིང་རྟ་ཡོངས་སུ་
གང་བར་གྱུར་ལགས་ཤིང་། །ད་ཆ་མི་འགྱངས་བར་བོད་ཆེན་པོའི་ལྗོངས་སུ་བསྐྱོད་པའི་རྩིས་
410

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
རྒྱ་བོད་སྨན་སྦྱོར་ཐོར་བུའི་སྐོར།
ལགས་པའང་དགོངས་པར་བསྡི་བ་དང་། །རྒྱ་ནག་ཐང་གི་དུས་འུན་ཤིང་ཀོང་ཇོ་བོད་དུ་ཕེབ་
པའི་ལོ་དེ་ལྷ་སའི་རྡོ་རིང་གི་ཡི་གེར་ཀེང་ལུང་ཟེར་བ་འདུག་པས་བོད་སྐད་དུ་ཅིར་འགྱུར་
དང་། །རྒྱའི་ཡིག་ཚང་དུ་ཇི་ལྟར་འབྱུང་གི་ལན་གསལ་ཞིང་ཀྱང་བཀའ་དྲིན་ཆེ་དགོས་ཤིང་། །
སླད་དུའང་རྣམ་ཀུན་ཐུགས་ཉེའི་འཆིང་བས་མི་ལྷོད་པར་ལེགས་བཤད་གསར་པའི་དགའ་
སྟོན་ཆད་པ་མེད་པའི་སྐྱེས་ཀྱི་ཕྲེང་བ་དམ་པར་སྩོལ་བ་མཁྱེན་མཁྱེན་ཞུ། །ཞུ་འདེགས་
མཚོན་བྱེད། ལྷ་གོས་རབ་དཀར། སུ་ཝརྞ་ཞོ་གསུམ་བཅས་འབུལ་ལམ་ཞུས་པ་རབ་བྱུང་གི་ལོ་
ཆུ་སྟོད་ཅན་གྱི་གྲལ་ཚེས་དགེ་བར་མངྒ་ལཾ་མསྟུ། །